EkBass/fiwiki-20250220-pages-articles huggingface dataset:
Fitnesspäiväkirjat

Fitnesspäiväkirjat on AVA-kanavalla vuosina 2015–2016 esitetty tositelevisiosarja, jossa seurattiin neljän tunnetun suomalaisen naisen fitnessharrastusta. Ohjelman teemoina olivat kuinka treenataan oikein, miten syödään terveellisesti ja miten voidaan kokonaisvaltaisesti hyvin. Ohjelma oli pääosin ohjelmassa esiintyvien itsensä kuvaama. Vuonna 2019 sarja uusiutui Fitnesspäiväkirja-nimellä. == Ensimmäinen tuotantokausi == Ensimmäisellä tuotantokaudella ohjelmassa esiintyivät Venla Savikuja, Mari Valosaari, Eevi Teittinen ja Nanna Koivisto (nyk. Karalahti), sekä heidän miehensä ja poikaystävänsä. Kauden kuvaukset alkoivat marraskuussa 2014. === Jaksot === Jakso Nimi Ensiesitys Katsojaluvut 1\. #fitnesspäiväkirjat 13. huhtikuuta 2015 120 000 2\. #tavoitteet 20. huhtikuuta 2015 83 000 3\. #rakkaat 27. huhtikuuta 2015 60 000 4\. #treeni 4. toukokuuta 2015 33 000 5\. #kauneus 11. toukokuuta 2015 69 000 6\. #ruoka 18. toukokuuta 2015 91 000 7\. #kiusaukset 25. toukokuuta 2015 88 000 8\. #hyvinvointi 1. kesäkuuta 2015 80 000 9\. #arki 8. kesäkuuta 2015 89 000 10\. #finaali 15. kesäkuuta 2015 67 000 == Toinen tuotantokausi == Fitnesspäiväkirjojen toinen tuotantokausi esitettiin keväällä 2016. Kaudella esiintyivät edellisellä kaudella mukana olleiden Eevi Teittisen ja Nanna Karalahden (ent. Koivisto) lisäksi Oona Kivelä ja Janni Hussi. MTV Katsomo -palvelussa esitettiin lisäksi bloggaaja Johanna Alvestadin kuvaamaa materiaalia. === Jaksot === Jakso Ensiesitys Katsojaluvut 1\. 14. huhtikuuta 2016 69 000 2\. 21. huhtikuuta 2016 51 000 3\. 28. huhtikuuta 2016 57 000 4\. 5. toukokuuta 2016 25 000 5\. 12. toukokuuta 2016 44 000 6\. 19. toukokuuta 2016 34 000 7\. 26. toukokuuta 2016 48 000 8\. 2. kesäkuuta 2016 59 000 9\. 9. kesäkuuta 2016 42 000 10\. 16. kesäkuuta 2016 43 000 == Lähteet == Luokka:2010-luvun suomalaiset tositelevisiosarjat
Beowulf (täsmennyssivu)

Beowulf voi tarkoittaa ainakin seuraavia: * Beowulf, muinaisenglantilainen eeppinen runoelma * Beowulf, Graham Bakerin ohjaama tieteisfantasiaelokuva vuodelta 1999 * Beowulf & Grendel, Sturla Gunnarssonin ohjaama elokuva vuodelta 2005 * Beowulf, Robert Zemeckisin ohjaama animaatioelokuva vuodelta 2007 * Operaatio Beowulf, Saksan suunnittelema sotilasoperaatio toisessa maailmansodassa * Beowulf-klusteri, eräs klusterityyppi tietotekniikassa.
Staffan de Mistura

Staffan de Mistura (s. 25. tammikuuta 1947 Tukholma) on italialais- ruotsalainen diplomaatti, joka on tehnyt pitkän uran YK:ssa. ==Elämä ja ura== Staffan de Misturan äiti oli ruotsalainen ja isä italialainen. Hänellä itsellään on molempien maiden kansalaisuus. De Mistura opiskeli valtio-oppia ja kehitystaloustiedettä Rooman yliopistossa. Vuonna 1971 de Mistura aloitti uransa YK:ssa Maailman ruokaohjelman virkailijana Sudanissa. Hän on työskennellyt myös Somaliassa, Etiopiassa, Balkanilla ja Ruandassa. Vuosina 2001–2004 de Mistura toimi YK:n pääsihteerin edustajana Etelä-Libanonissa. Hän toimi YK:n lähettiläänä Irakissa 2007–2009 ja Afganistanissa 2010–2011. YK- tehtävien lisäksi de Mistura toimi Italian varaulkoministerinä Mario Montin hallituksessa. Vuonna 2013 hänet lähetettiin Intiaan neuvottelemaan kahden merirosvoiksi luullun intialaisen surmasta pidätetyn Italian merijalkaväen sotilaan pidätyksestä. Vuonna 2014 YK:n pääsihteeri Ban Ki-moon valitsi de Misturan korvaamaan Lakhdar Brahimi YK:n lähettiläänä Syyrian sisällissodassa. Brahimista poiketen de Mistura edustaa ainoastaan YK:ta, kun taas Brahimi toimi Syyriassa YK:n ja Arabiliiton yhteisenä edustajana. De Mistura on naimisissa ja hänellä on kaksi tytärtä. ==Lähteet== == Aiheesta muualla == Luokka:YK:n virkamiehet Luokka:Italialaiset diplomaatit Luokka:Ruotsalaiset diplomaatit Luokka:Vuonna 1947 syntyneet Luokka:Elävät henkilöt
John Rankin

John Rankin (s. 7. kesäkuuta 1983 Bellshill) on skotlantilainen jalkapalloilija, pelipaikaltaan keskikenttäpelaaja. Hän edustaa Skotlannin valioliigassa pelaavaa Dundee Unitedia, johon siirtyi kesällä 2011. Viitattu 24.4.2015. Rankin pelasi vuosina 2000–2003 Manchester Unitedin junioriakatemiassa. Hän oli seurasta lainalla vuonna 2001 kahden viikon ajan brasilialaisseura Corinthiansissa yhdessä toisen junioripelaajan Ben Muirheadin kanssa.Berry, Gavin; John Rankin: Images of riots in Brazil reminded me of loan spell in poverty stricken Sao Paulo Daily Record. Viitattu 24.4.2015. ==Lähteet== Luokka:Skotlantilaiset jalkapalloilijat Luokka:Vuonna 1983 syntyneet Luokka:Elävät henkilöt
Lentopallo (urheiluväline)

Lentopallo on lentopallossa käytettävä peliväline, joka on tarkoituksena saada vastustajan kenttäpuoliskon lattiaan pisteiden voittamiseksi. Normaalin lentopallon lisäksi on olemassa myös rantalentopalloon tarkoitettava pallo, joka on hieman erikokoinen kuin normaali lentopallo. Lentopallo koostuu kahdeksastatoista yhteen kiinnitetystä palasesta, jotka ovat synteettistä tai aitoa nahkaa. Normaali lentopallo on ympärysmitaltaan 65-67 senttimetriä ja painaa 260-280 grammaa. Rantalentopallossa ympärysmitta on 66-68 senttiä ja paino sama kuin normaalissa lentopallossa. Tunnettuja lentopallovalmistajia ovat muun muassa Wilson Sporting Goods ja Mikasa, joka valmistaa pelipallon muun muassa kesäolympialaisiin ja MM- kilpailuihinhttp://www.spikemag.com.au/?section=blog&bid;=45. == Lähteet == Luokka:Lentopallo Luokka:Pallot
Kaarnijärvi

Kaarnijärvi on Varsinais-Suomessa Laitilassa oleva järvi, joka kuuluu Sirppujoen vesistön Pitkäjärven−Lukujärven valuma-alueeseen. == Maantiede == Järven pinta-ala on 55 hehtaaria ja se on 1,5 kilometriä pitkä ja 900 metriä leveä. Siihen laskee kuusi metsäojaa, joista yksi on Kullerjärven ja Mustajärven yhteinen laskuoja ja toinen Kärkölänjärven, Vähä-Potkion, Iso- Potkion ja umpeen kasvaneiden Särkijärven ja Valijärven yhteinen laskuoja. Järven luusua sijaitsee järven etelärannalla, josta saa alkunsa 100 metriä pitkä Kokonoja Lukujärveen. Järvellä on 5,8 kilometriä rantaviivaa ja sen ranta on pääosin peltomaata suota moreenipohjaista metsämaastoa. Saaria on kuusi, joista suurin on pinta-alaltaan yli hehtaarin, pienemmät saaret yli aarin kokoiset. Saarten yhteinen pinta-ala on 1,8 hehtaaria ja yhteinen rantaviiva 1,1 kilometriä. Rannoille on rakennettu loma-asuntoja (29 kpl) ja yksi kiinteä asunto, joille johtaa tiet Laitilasta tai Pyhärannasta. == Luonnontila == Järvialuetta kuormittavat mökkiasutuksen lisäksi maa- ja metsätalouden hajakuormitukset. Maa- ja metsätalouden osuus on näistä kuormituksista suurin. Kaarnijärvi on kirkasvetinen ja erittäin humuspitoinen. Kesällä sen happitilanne on vedessä hyvä, mutta talvella jääkannen alla syntyy toisinaan happikatoa (yleensä 47% pitoisuus). Veden happamuusarvo eli pH-arvo talvisin 5,3−5,8 ja kesäisin 5.9−7,1. Puskurikyky happamuutta vastaan on välillä hyvä ja joskus huonokin. Vesi on talvisin sameampaa kuin kesällä. Fosforia on keskimmäärin 17 μg/l (mikrogrammaa litrassa vettä) ja typpeä kesäaikaan keskimäärin 550 μg/l ja talvella 1500 μg/l. Klorofylliarvot ovat olleet 3,1 μg/l ja ne vastaavat lievästi rehevöityneen järven arvoja. Yleiseltä käyttökelpoisuudeltaan ja laadultaan järven vesi on hyvää. Bakteeritutkimukset antavat puhtaita arvoja. Kahteen järven saareen on kaavailtu suojelualueet. == Historia == Vuosina 1787−1788 rakennettiin Taminanojaan leveä pato, joka nosti Lukujärven vedenpintaa noin 1,5 metriä korkeammalle. Koska Lukujärven viereisten järvien vedenpinta on lähes samalla tasolla ja niiden väliset kannakset matalia, tulvi Lukujärven vedet Kaarnijärveen ja muihin lähijärviin yhdistäen ne suuremmaksi vesialtaaksi. Tällä haluttiin varmistaa Männäisten ruukin vedensaanti vesivoimalalleen. Uuden laskuojan todennäköinen reitti on kulkenut Särkijärven ja Lamminjärven kautta Hankeranjärveen, josta ne virtasivat Sirppujokea myöten Männäisiin. Hankkeen vastustajat purkivat padon vuonna 1817 eikä sitä enää rakennettu uudelleen. Järven vedenkorkeutta ei tällä hetkellä säännöstellä. == Lähteet == Luokka:Laitilan järvet Luokka:Sirppujoen vesistö
Xu Xin

Xu Xin (, s. 8. tammikuuta 1990 Jiangsu) on kiinalainen pöytätennispelaaja, joka on voittanut olympiakultaa ja kymmenen maailmanmestaruutta. Huhtikuussa 2015 hän on maailmanrankingissa toisena. == Ura == Xu voitti Rio de Janeiron olympialaisissa 2016 joukkuepelin olympiakultaa. Vuodelle 2021 siirretyissä Tokion olympialaisissa Xu sai Liu Shiwenin kanssa sekanelinpelin hopeaa. Xulla on MM-kilpailuista viisi kultaa joukkuekilpailusta, kolme nelinpelistä ja kaksi sekanelinpelistä, yksi nelinpelin hopea sekä kaksi kaksinpelin pronssia vuosilta 2013 ja 2017. Maailmancupin Xu on voittanut kaksinpelissä kerran, vuonna 2013. Joukkuekilpailun maailmancup-voittoja hänellä on kuusi. Vuoden 2010 Aasian kisoissa Xu voitti kultaa sekanelinpelissä ja joukkuekilpailussa sekä vuoden 2014 Aasian kisoissa kultaa kaksinpelissä ja joukkuekilpailussa sekä hopeaa nelinpelissä. Aasian-mestaruus­kilpailuista Xulla on kolme kultaa, yksi hopea ja kaksi pronssia. Xu on voittanut seitsemän ITTF World Tourin osakilpailua sekä kiertueen kokonaiskilpailun vuosina 2012 ja 2013. Vasenkätinen Xu oli maailmanrankingin ykkönen maaliskuusta 2014 helmikuuhun 2015 ja myös tammi-helmikuussa ja touko-kesäkuussa 2013. == Lähteet == == Aiheesta muualla == Luokka:Kiinalaiset pöytätennispelaajat Luokka:Kiinalaiset olympiavoittajat Luokka:Vuonna 1990 syntyneet Luokka:Elävät henkilöt
Snooki & Jwoww

Snooki & Jwoww on yhdysvaltalainen Music Televisionin tositelevisiosarja, joka seuraa Jersey Shoresta tuttujen Jennifer Farleyn ja Nicole Polizzin elämää. Sarja on myös ensimmäinen Jersey Shoresta tehty spinoff-sarja. ==Osallistujat== Sarjassa seurataan Jwowwn ja Snookin lisäksi heidän perheitään ja ystäviään. Myös Jersey Shoresta tuttujan henkilöitä käy vierailemassa sarjassa. Nimi Lempinimi Tuotantokaudet Tuotantokaudet Tuotantokaudet Tuotantokaudet Nimi Lempinimi 1 2 3 4 Jennifer Farley Jwoww, Jenni, Jen Nicole Polizzi Snooki, Snooks, Meatball Jionni LaValle Jionni Roger Mathews Roger Lorenzo LaValle Lorenzo Giovanna LaValle Giovanna Meilani Mathews Meilani Samantha Giancola Sammi, Sam Ronald Ortiz-Margo Ron, Ronnie Paul DelVecchio Pauly, Pauly D Deena Nicole Cortese Dee, Meatball Vincent Guadagnino Vinny Musta = vakituinen Harmaa = vieraileva Valkoinen = ei esiinny == Aiheesta muualla == * Virallinen sivusto Luokka:Music Televisionin tositelevisio-ohjelmat Luokka:Seulonnan keskeiset artikkelit
Antti Koskinen

Antti Koskinen on muun muassa seuraavien henkilöiden nimi: *Antti Koskinen (1922–1982), suomalainen laulutaiteilija, kanttori-urkuri ja laulupedagogi *Antti Koskinen, (1929–1988), suomalainen kilpa-ampuja *Antti Koskinen (1933–2024), suomalainen kunnan- ja kaupunginjohtaja *Antti Koskinen (s. 1944), suomalainen jääkiekkotuomari *Antti Koskinen (s. 1988), suomalainen jalkapalloilija.
Johan Rheborg

Carl Johan Rheborg (s. 5. kesäkuuta 1963 Täby) on ruotsalainen koomikko. Hän kuuluu ruotsalaiseen komediaryhmään Killinggänget. Rheborg on 188 senttimetriä pitkä. Rheborg aloitti koomikon uransa vuonna 1986. Hänet tunnetaan muun muassa NileCity-tv-ohjelmassa esittämistään hahmoista Percy Nilegård ja Farbror Barbro sekä Kenny Starfighterista ja Hjälp!-sarjan Örjan Laxista. Vuodesta 2010 Rheborg on myös esittänyt Fredde Schilleriä suositussa komediasarjassa Solsidan. Vuonna 2020 hänet valittiin esittämään Agatha Christien luomaa suomalaisetsivää Sven Hjersonia samannimiseen saksalais- ruotsalaiseen TV-sarjaan. Rheborg on ollut naimisissa Kristina Rheborgin kanssa vuodesta 1989 asti. Heillä on vuosina 1991 ja 1993 syntyneet tyttäret. == Lähteet == Luokka:Ruotsalaiset koomikot Luokka:Vuonna 1963 syntyneet Luokka:Elävät henkilöt
Osmo Mikkonen

Osmo Mikkonen (5. toukokuuta 1934 Turku – 3. toukokuuta 2015 HelsinkiKuolinilmoitus Helsingin Sanomat 31.5.2015, s. C30) oli suomalainen arkkitehti. Hän oli Oulun yliopiston arkkitehtuurin professori vuodesta 1982. Hänen tunnettuja suunnittelutöitään on Riihimäelle suunniteltu Karjakunnan makkaratehdas vuodelta 1974.Facta 2001, WSOY 1981, 11. osa, palsta 339 Toinen merkittävä on Fur Center vuodelta 1978 Vantaalla. == Lähteet == Luokka:Suomalaiset arkkitehdit Luokka:Suomalaiset professorit Luokka:Oulun yliopiston professorit Luokka:Vuonna 1934 syntyneet Luokka:Vuonna 2015 kuolleet
Big Bang!

Big Bang! on huhti–kesäkuussa 2015 Nelosella esitetty kahdeksanosainen imitaattori Jarkko Tammisen viihdeohjelma, jossa nähtiin Tammisen laulu- ja puheimitaatioita sekä vaihtuvia vieraita. Tammisen lisäksi ohjelmassa nähtiin vaihtuvissa rooleissa Pirjo Heikkilä, Niina Lahtinen, Janne Kataja, Santtu Karvonen, Teemu Aromaa, Jarkko Miettinen sekä Laura Voutilainen. Viikoittain myös laulaja-lauluntekijä Anssi Kela versioi akustisesti yhden suomalaisen hitin. == Jaksot == Jakso Esityspäivä Katsojaluvut Vieraat 1 24. huhtikuuta 2015 413 000 Paula Koivuniemi Kasmir Sara Sieppi Mikko Nousiainen 2 1. toukokuuta 2015 343 000 Jukka Poika Jorma Uotinen Jone Nikula Helena Lindgren 3 8. toukokuuta 2015 273 000 Arttu Wiskari Janna Hurmerinta Sinuhe Wallinheimo Saara Aalto 4 15. toukokuuta 2015 244 000 Antti Tuisku Aira Samulin Antti Kaikkonen Kaisa Liski Roope Salminen 5 22. toukokuuta 2015 261 000 Lauri Tähkä Sanni Jani Sievinen Tuomas Kauhanen & Väinöväinö 6 29. toukokuuta 2015 328 000 Stig Laura Voutilainen Jari Mentula 7 5. kesäkuuta 2015 274 000 Jarkko Ahola Krista Siegfrids Juhani Tamminen Kimmo Blom 8 12. kesäkuuta 2015 291 000 Robin Anna Abreu Benjamin Tommi Evilä Darude & Evelina == Lähteet == Luokka:2010-luvun suomalaiset televisiosarjat Luokka:Nelosen televisio-ohjelmat Luokka:Viihdeohjelmat
Kenneth Odeke

Kenneth Odeke (s. 13. marraskuuta 1990 Kampala) on ugandalainen ammattilaisnyrkkeilijä. Lempinimellä Bad News () tunnettava Odeke kilpailee raskaassa sarjassahttp://boxrec.com/list_bouts.php?human_id=639068&cat;=boxer. Odeke on 191 senttimetriä pitkä ja painaa 92 kilogrammaahttp://chimpreports.com/10976-odeke-ready-for-iranian-opponent/. Odeke otteli ensimmäisen ammattilaisottelunsa heinäkuussa 2012 kenialaista James Ololoa vastaan. Tuo ottelu päättyi Odeken voittoon tyrmäyksellä. Odeke on voittanut ammattilaisuransa seitsemästä ottelusta kuusi, joista viisi tyrmäyksellä. == Lähteet == Luokka:Ugandalaiset nyrkkeilijät Luokka:Vuonna 1990 syntyneet Luokka:Elävät henkilöt
Marietta

Marietta voi tarkoittaa ainakin seuraavia: * Marietta, naisen etunimi * Marietta, kaupunki Georgiassa, Yhdysvalloissa * Marietta, kaupunki Ohiossa, Yhdysvalloissa * Marietta (Naughty Marietta), yhdysvaltalainen elokuva vuodelta 1935. * American-Marietta Company, Yhdysvalloissa toiminut ase- ja lentokonevalmistaja, yhdistynyt vuonna 1961 Glenn L. Martin Companyn kanssa Martin Mariettaksi * USS Marietta, Yhdysvaltain laivaston aluksia * Marietta- luokka, Yhdysvaltain laivaston jokimonitoriluokka
Särkijärvi (Laitilan Betlehem)

Särkijärvi on Varsinais-Suomessa Laitilassa oleva kuivatettu järvi, joka kuuluu Sirppujoen vesistön Pitkäjärven−Lukujärven valuma-alueeseen. Järven vedenpinta on laskettu alas ja se on enää kosteikko. == Maantiede == Entinen järvi on muuttunut järvenlaskun jälkeen kosteikoksi. Sen pinta-ala on 5,5 hehtaaria ja se on 400 metriä pitkä ja 250 metriä leveä. Siihen laskee kaksi ojaa, mutta sen oma laskuoja järven etelärannalta, josta saa alkunsa 180 metriä pitkä oja toiseen laskuojaan, joka päättyy Kaarnijärveen. Kosteikolla on 1,0 kilometriä rantaviivaa ja sen ranta on pääosin moreenipohjaista metsämaastoa. Rannalla sijaitsee ampumarata. == Historia == Särkijärvi oli vielä olemassa järvenä vuosina 1968 ja 1984 , jonka jälkeen sen vedenpintaa on laskettu. Saman kohtalon ovat kokeneet lähellä sijaitsevat Kurijärvi ja Omitunjärvi vuosien 1968 ja 1984 välissä. Järvi on nykyään kosteikkona, jonka pohja on liejua tai saviliejua. == Katso myös == * Pitkäjärven−Lukujärven valuma-alueen muita vesistöjä: Iso-Potkio, Kaarnijärvi, Kullerjärvi, Kärkkistenjärvi, Kärkölänjärvi, Lamminjärvi, Lamminjärvi, Lamminjärvi, Lukujärvi, Merilammi, Mustajärvi, Pitkäjärvi, Särkijärvi ja Vähä-Potkio. == Lähteet == Luokka:Sirppujoen vesistön kuivatetut järvet Luokka:Laitilan luonto
Puutarhakanava

Puutarhakanava oli Tampereella Finlaysonin tehdasalueella Tammerkosken länsirannalla sijainnut 270 metriä pitkä vuonna 1836 valmistunut kanava, jota kautta johdettiin osa Tammerkosken vedestä pyörittämään Finlaysonin tehtaan voimanlähteenä käytettyä vesiratasta, jonka halkaisija oli yli 8 metriä. Puutarhakanava valmistui samaan aikaan kun Finlaysonin tehtaille rakennettiin uusi 6-kerroksinen Kuusivooninkiseksi kutsuttu tehdasrakennus. Kanavan avoimesta yläosasta johdettiin vesi ensin maanalaiseen graniittiseinäiseen tunneliin ja sitten lankuista tehtyyn suureen puiseen vesisäiliöön ja sieltä edelleen vesiratasta pyörittämään. Lopuksi vesi virtasi osittain katettua kanavaa pitkin takaisin Tammerkoskeen. Puutarhakanavan päälle rakennettiin 1920- ja 1930-luvulla varastotiloja ja vuonna 1959 entiseen kanavaan sijoitettiin Finlaysonin tehtaan vedenpuhdistuslaitos jonka vesialtaat sijaitsivat kanavassa. Vedenpuhdistamo ei ole enää käytössä ja myös puutarhakanava on täytetty. == Lähteet == == Aiheesta muualla == * Luokka:Finlayson Luokka:Tampereen entiset rakennukset ja rakennelmat Luokka:Finlayson (kaupunginosa)
Central Stage of Music

Central Stage of Music on saksalainen tanssimusiikkiin erikoistunut levymerkki, jonka omistaa Benjamin Heller. Se perustettiin vuonna 2009. Levymerkin artisteihin kuuluvat muun muassa DJ Restlezz, Arctic City ja X-Cess! Levymerkillä oli monia alalevymerkkejä: muun muassa Danceclusive, Good Source ja Mamma Mia. Vuodesta 2016 levymerkit yhdistettiin CSOMiin. Levymerkki keskittyy muun muassa handsup-, jumpstyle- ja electromusiikkiin. Yhtiö julkaisee vuosittain sen edustamiin musiikkilajeihin perustuvia kokoelmalevyjä, kuten Danceclusive 4U. Suomessa ja muualla pohjoismaissa levymerkin musiikkia julkaisee DJ Beat Records Scandinavia. ==Aiheesta muualla== * Central Stage of Musicin kotisivut Luokka:Saksalaiset levy-yhtiöt
Luzhou

Luzhou () on prefektuuritason kaupunki Kiinan kansantasavallan Sichuanin maakunnassa, vajaa 270 kilometriä Chengdusta kaakkoon. Kaupunki sijaitsee Jangtsejoen varrella paikassa, jossa sen sivuhaara Tuojoki (Tuojiang) liittyy Jangtseen. ==Hallinnollinen jako== Vuonna 2010 Luzhoun väkiluku oli 4 218 427\. Luzhou sisältää kolme kaupunkipiiriä (joiden muodostaman varsinaisen kaupungin asukasluku on 1,37 milj.) ja neljä piirikuntaa. Osat ovat seuraavat: * 1. Jiangyang (江阳区, Jiāngyáng Qū), kaupunkipiiri, 575 231 as. * 2. Naxi (纳溪区, Nàxī Qū), kaupunkipiiri, 451 401 as. * 3. Longmatan (龙马潭区, Lóngmătán Qū), kaupunkipiiri, 344 601 as. * 4. Lun piirikunta tai Luxian (泸县, Lú Xiàn), piirikunta, 840 336 as. * 5. Hejiang (合江县, Héjiāng Xiàn), piirikunta, 709 476 as. * 6. Xuyong (叙永县, Xùyŏng Xiàn), piirikunta, 584 299 as. * 7. Gulin (古蔺县, Gŭlìn Xiàn), piirikunta, 713 083 as. == Galleria == Tuojiang River map.PNG|Luzhou sijaitsee Tuojoen yhtymäkohdassa Jangtseen. LuzhouDownTown.JPG|Rakennus vanhasta kaupungista. Government of Luzhou Municipality.jpg|Luzhoun prefektuurihallinnon portti. LuzhouTuoRiver.JPG|Tuojoen rantaa Luzhoussa. ==Lähteet== ==Aiheesta muualla== *Luzhou (luzhou.gov.cn) Luokka:Sichuanin kaupungit Luokka:Sichuanin prefektuurit
San Remon Grand Prix

Gran Premio Automobilistico di San Remo, tunnettu yleisemmin San Remon Grand Prix, toimi Grand Prix'n / Formula 1:n sekä moottoripyörien kisanäyttämönä. Kilpailu järjestettiin Luoteis-Italiassa sijaitsevassa San Remon kaupungissa vuosina 1937-1972. Ensimmäinen Grand Prix järjestettiin vuonna 1937 katuratana San Remon kaduilla, jolloin se tunnettiin nimellä San Remo Circuit (Circuito di San Remo, virallinen nimi Circuita Stracittadino di San Remo) ja vuosina 1947-1972 Ospedalettin katuratana. ==Historia== * 1937: Ensimmäinen Voituretten mestaruussarjan ulkopuolinen San Remon GP. Maseratin valmistamat 4CM ja 6CM olivat kilpailussa ylivoimaisimpia autoja. * 1947: Toinen San Remon GP järjestettiin Sports Cars Racingin kisanäyttämönä, jolloin tapahtuma siirrettiin Ospedalettille. * 1948: The Ospedalettin rataa muunneltiin pidemmäksi (alkuperäinen rata oli 2,62 km ja muuttui 3,38 km pituiseksi). Formula 1 autoja muistuttavien Grand Prix-autojen ensiesiintyminen radalla. * 1949-1951: Grand Prix/Formula 1 ajoivat radalla vuoteen 1951 asti. * 1952-1972: Vuosittaisia Grand Prix-moottoripyöräkisoja, mukaan lukien sivuvaunuluokkien maailmanmestaruussarja. * 1973–: Historic- ja Club-luokkien kokoontumisajot epäsäännöllisin ajoin. *San Remon moottoriurheilun historia sisältää myös San Remon rallin alkaen vuodesta 1929. ==Tulokset vuosikohtaisesti== Vuosi Kuljettaja Valmistaja Formula-luokka Tyyppi Rata Aika Nopein kierros Raportti 1937 Achille Varzi Maserati Voiturette Maserati 6CM San Remo 3:3.34,0 - 94,87 km/h Varzi 1.07,0 - 100,05 km/h Raportti 1947 Yves Giraud-Cabantous Delahaye Sports car Delahaye 135 Ospedaletti 0:53.40 - 73,37 km/h Cabantous 2.02,75 - 77,0 km/h Raportti 1948 Alberto Ascari Maserati Voiturette (Grand Prix/F1-säännöt) Maserati 4CLT/48 Ospedaletti 3:3.34,0 - 94,87 km/h L. Villoresi 2.02,6 - 99,37 km/h Raportti 1949 Juan Manuel Fangio Maserati Voiturette (Grand Prix/F1-säännöt) Maserati 4CLT/48 Ospedaletti 3:1.28,6 - 99,26 km/h B.Bira 1.56,0 - 104,89 km/h Raportti 1950 Juan Manuel Fangio Ferrari Formula 1 Alfa Romeo 158sc Ospedaletti 3:10.08,4 - 95,90 km/h Villoresi 2.01,2 - 100,31 km/h Raportti 1951 Alberto Ascari Ferrari Formula 1 Ferrari 375 Ospedaletti 2:57.08,2 - 101,70 km/h Ascari 1.53,8 - 105,53 km/h Raportti ==San Remon Grand Prix - kuuluisimpia kuljettajia== * Louis Chiron (1948-1951), Louis Rosier (1948-1949), Raymond Sommer (1948-1950), Emmanuel de Graffenried (1949-1951) * Peter Whitehead (1949-1951), José Froilán González (1950), Reg Parnell (1950-1951), Stirling Moss (1951) ==Lähteet== ==Aiheesta muualla== * Formula One WC and non-championship results The Formula One Archives Luokka:Sanremo Luokka:Italian moottoriradat
Mianyang

Mianyang () on prefektuuritason kaupunki Kiinan kansantasavallan Sichuanin maakunnassa, 115 kilometriä Chengdusta koilliseen. Vuonna 2006 China Daily -lehti luokitteli kaupungin Kiinan kolmanneksi asuttavimmaksi suurkaupungiksi rannikkokaupunkien Dalian ja Xiamen jälkeen. ==Hallinnollinen jako== Vuonna 2010 Mianyangin asukasluku oli 4,61 miljoonaa. Mianyang sisältää kolme kaupunkipiiriä, yhden piirikuntatason kaupungin, neljä piirikuntaa ja yhden autonomisen piirikunnan. Osat ovat seuraavat: * 1. Fucheng (涪城区, Fúchéng Qū), kaupunkipiiri, 866 727 as. * 2. Youxian (游仙区, Yóuxiān Qū), kaupunkipiiri, 488 604 as. * 6. Anzhou (安州区, Ānzhōu Qū), kaupunkipiiri, 366 802 as. * 3. Jiangyou (江油市, Jiāngyóu Shì), piirikuntatason kaupunki, 762 140 as. * 4. Santai (三台县, Sāntái Xiàn), piirikunta, 1 042 064 as. * 5. Yanting (盐亭县, Yántíng Xiàn), piirikunta, 417 221 as. * 7. Zitong (梓潼县, Zĭtóng Xiàn), piirikunta, 302 246 as. * 8. Pingwu (平武县, Píngwŭ Xiàn), piirikunta, 170 959 as. * 9. Beichuanin qiangien autonominen piirikunta (北川羌族自治县, Bĕichuān Qiāngzú Zìzhìxiàn), 197 108 as. == Galleria == Mianyang Nanjiao Airport.jpg|Mianyang Nanjiaon lentoasema. 绵阳站夜景.jpg|Mianyangin rautatieasema. 马鞍寺 大雄殿.JPG|Ma’an-temppeli Youxianin kaupunkipiirissä. 开禧寺照片.JPG|Kaixi-temppeli Anzhoussa. Zitong-sichuan- china.jpg|Näkymä Zitongin piirikunnasta. ==Lähteet== ==Aiheesta muualla== Luokka:Sichuanin kaupungit Luokka:Sichuanin prefektuurit
Nanchong

Nanchong () on prefektuuritason kaupunki Kiinan kansantasavallan Sichuanin maakunnassa, linnuntietä 195 kilometriä Chengdusta itään. Se sijaitsee Jangtsejoen sivuhaaran, Jialingjoen (Jialingjiang) varrella. Nanchongin naapurina ovat etelässä Guang’anin ja Suiningin, lännessä Mianyangin, pohjoisessa Guangyuanin ja Bazhongin, sekä idässä Dazhoun prefektuuritason kaupungit. ==Hallinnollinen jako== Vuonna 2010 Nanchongin asukasluku oli 6,28 miljoonaa. Nanchong sisältää kolme kaupunkipiiriä (joiden muodostaman varsinaisen kaupungin asukasluku on 1,86 milj.), piirikuntatason kaupungin ja viisi piirikuntaa. Osat ovat seuraavat (numerointi kuten kuvassa): ;Kaupunkipiirit (3) * 1. Shunqing (顺庆区), 701 927 as. * 2. Gaoping (高坪区), 549 313 as. * 3. Jialing (嘉陵区), 607 635 as. ;Piirikuntatason kaupunki (1) * 4. Langzhong (阆中市), 728 935 as. ;Piirikunnat (5) * 5. Nanbu (南部县), 929 923 as. * 6. Yingshan (营山县), 749 734 as. * 7. Peng’an (蓬安县), 567 373 as. * 8. Yilong (仪陇县), 930 028 as. * 9. Xichong (西充县), 513 746 as. Lzgc001.jpg| Langzhong, piirikuntatason kaupunki Nanchongissa. ==Lähteet== ==Aiheesta muualla== *Nanchong City Overview (51766.com) Luokka:Sichuanin kaupungit Luokka:Sichuanin prefektuurit
Kurganets-25

Kurganets-25 () on venäläinen BMP-sarjan seuraajaksi kaavailtu rynnäkköpanssarivaunu. Vaunusta on olemassa sekä rynnäkköpanssarivaunuversio, että panssaroitu miehistönkuljetusajoneuvoversio. Uutistoimisto TASS:in haastatteleman lähteen mukaan Venäjän maavoimien suunitteilla olevan 1. panssariarmeijan ja uusi 20. armeijan piti saada Kurganets-25 vaunut käyttöönsä vuosien 2016 ja 2017 välillä. Vaunun sarjatuotannon sanottiin alkavan vuonna 2017. Tosiasiassa vaunu vaipui unohduksiin useiksi vuosiksi. Sitä esiteltiin voitonpäivän paraatissa 2015 ja 2016 ja seuraavan kerran vasta Armija-2022-messuilla.https://en.topwar.ru/200562-btr-b-10-kurganec-25-vpervye- na-vystavke.html ==Ominaisuudet== Kurganets-25 -tyypin panssarivaunut esiintyivät ensikertaa yleisölle Venäjän voitonpäivän paraatin harjoituksissa huhtikuussa 2015. Vaunun arvellaan painavan 25 tonnia, mikä tekee siitä alle 20 tonnia painavan BMP-sarjan viimeisintä BMP-3-vaunua raskaamman. BMP-1 ja BMP-2 painoivat puolestaan alle 15 tonnia. Julkaistuissa valokuvissa vaunujen tornit on huputettu. IHS Jane's-yhtiön arvelujen mukaan vaunun rynnäkköpanssarivaunuversio voidaan on varustaa kahdella eri pääaseella, 30 mm tai 57 mm tykillä. Kurganets-25 -panssaroitu miehistönkuljetusajoneuvo on sitä vastoin aseistettu vain 12,7 mm konekiväärillä. Uusien Armata-vaunujen tapaan Kurganets-25:ssä on sensoreita rungon ympärille sijoitettuja heittimiä, jotka liittyvät panssarintorjunta-aseiden torjuntajärjstelmään. Kurganets-25 vaunun heittimet ovat kuitenkin kooltaan Aramatan laukaisimia pienemmät. Vaunua piti valmistaa kurganilaisen Kurganmašzavod-yhtiön. Concern Tractor Plants -yhtiön entinen omistaja ja pääjohtaja Mihail Bolotin tunnusti elokuussa 2022 syyllisyytensä 90 miljoonan ruplan kavallukseen puolustusministeriön 5,2 miljardin tilauksesta Kurganets-25:n kehitykseen. Kun valmistuksen piti alkaa paljastui KTZ:n olevan konkurssin partaalla.https://www.kommersant.ru/doc/5534745 ==Lähteet== Luokka:Venäläiset rynnäkköpanssarivaunut Luokka:Venäläiset kuljetuspanssarivaunut
Sari Tanus

Sari Marja Hannele Tanus (s. 22. helmikuuta 1964 Kuopio) on suomalainen kristillisdemokraattien kansanedustaja, Tampereen kaupunginvaltuutettu ja lääkäri. == Lapsuus ja opinnot == Tanus kertoo olevansa lähtöisin tavallisesta työläisperheestä Kuopiosta. Hän kirjoitti ylioppilaaksi Minna Canthin lukiosta. Tanus opiskeli Suomen valtion stipendiaattina yleislääkäriksi Leningradissa vuosina 1983–1991 ja valmistui naistentautien ja synnytysten erikoislääkäriksi Tampereen yliopistollisesta sairaalasta vuonna 2004. == Ura == === Terveydenhoitoalalla === Tanus on työskennellyt apuhoitajana ja sairaanhoitajana, terveyskeskuslääkärinä eri kokoisissa terveyskeskuksissa, yhden lääkärin yksiköissä, neuvolalääkärinä, kotisairaanhoidosta vastaavana lääkärinä sekä erikoistumisen myötä lääkärinä kaikenkokoisissa sairaaloissa sekä kliinisenä tutkijalääkärinä kahdessa suuressa kansainvälisessä HPV- rokotetta tutkivassa ja valmistavassa yrityksessä. Lisäksi hän on toiminut yksityislääkärinä Tampereella, Kangasalla ja Lempäälässä yli 10 vuoden ajan. === Kansanedustajana === Tanus valittiin kristillisdemokraattien kansanedustajaksi Pirkanmaan vaalipiiristä 2 592 äänellä vuoden 2015 eduskuntavaaleissa. Vuoden 2019 eduskuntavaaleissa hän sai 6 476 ääntä ja tuli valituksi jatkokaudelle. Eduskunnassa Tanus on kristillisdemokraattien eduskuntaryhmän 2.varapuheenjohtaja, tulevaisuusvaliokunnan jäsen ja perustuslakivaliokunnan varajäsen. === Kansalaisaloitteet === Vuonna 2014 Tanus pani vireille kansalaisaloitteen, jonka mukaan lääkäreillä ja hoitohenkilöstöllä olisi oikeus omatunnonsyihin vedoten kieltäytyä suorittamasta abortteja. === Muut luottamustoimet === Tanus on toiminut Tampereen kaupunginvaltuutettuna vuodesta 2017. Hän on myös Suomen keliakialiiton puheenjohtaja. == Yksityiselämä == Tanuksella on kolme poikaa. joista kaksi nuorinta eli Jonatan ja Kristian pelaavat jääkiekkoa SM-liigassa. Vanhin pojista opiskelee Tampereen teknillisessä korkeakoulussa. == Lähteet == == Aiheesta muualla == * Sari Tanuksen verkkosivut * Luokka:Nykyiset kansanedustajat Luokka:Suomen Kristillisdemokraattien poliitikot Luokka:Tampereen kaupunginvaltuutetut Luokka:Pirkanmaan vaalipiiri Luokka:Suomalaiset lääkärit Luokka:Vuonna 1964 syntyneet Luokka:Elävät henkilöt Luokka:Pirkanmaan aluevaltuutetut
Milica Mandić

Milica Mandić (, s. 6. joulukuuta 1991 Belgrad) on serbialainen taekwondoin, kaksinkertainen olympiavoittaja ja maailmanmestari. Mandić voitti olympiakultaa yli 67 kg:n painoluokassa Lontoossa 2012. Hän kukisti puolivälierässä hallitsevan olympiavoittajan meksikolaisen María Espinozan, välierässä venäläisen Anastasija Baryšnikovan pistein 11-3 ja loppuottelussa ranskalaisen maailman- ja Euroopan-mestarin Anne-Caroline Graffen pistein 9-7. Hän oli itsenäisen Serbian ensimmäinen olympiavoittaja. Neljä vuotta myöhemmin Rion olympialaisissa 2016 Mandić voitti ensimmäisessä ottelussa norjalaisen Tina Skaarin, mutta hävisi puolivälierissä Bianca Walkdenille 5–0. Tokion olympialaisissa Mandić voitti ensimmäisellä kierroksella kenialaisen Faith Ogallon ja toisessa ottelussa puolalaisen Aleksandra Kowalczukin 11–4. Loppuotteluun hän eteni voittamalla välierissä ranskalaisen Althéa Laurinin 7–5. Uransa toisen olympiakullan Mandić varmisti voittamalla loppuottelussa eteläkorealaisen Lee Da-binin 10–7. Mandić voitti maailmanmestaruuden alle 73 kg:n painoluokassa Mujussa 2017 kukistettuaan loppuottelussa eteläkorealaisen Oh Hye-Rin pistein 17–13. Hän saavutti MM-pronssia alle 73 kg:n sarjassa Gyeongjussa 2011. EM-kilpailuissa hän on saanut hopeaa samassa painoluokassa 2012, 2014, 2016 ja 2021. Euroopan kisoissa 2015 hän saavutti yli 67 kg:n sarjassa hopeaa. Junioreiden MM-kilpailuissa hän sai alle 68-kiloisissa pronssia 2008 ja opiskelijoiden MM-kilpailuissa yli 73 kg:n painoluokassa pronssia 2012. == Lähteet == Luokka:Serbialaiset taekwondoinit Luokka:Serbialaiset olympiavoittajat Luokka:Vuonna 1991 syntyneet Luokka:Elävät henkilöt
Jean Eustache

thumb|Eustachen mukaan nimetty kulttuurikeskus hänen kotikaupungissaan Pessacissa. Jean Eustache [øs.taʃ] (30. marraskuuta 1938 Pessac, Gironde – 3. marraskuuta 1981 Pariisi)Eustache, Jean, Kirjasampo, viitattu 25.4.2015. oli ranskalainen elokuvaohjaaja. Lyhyen uransa aikana hän teki lyhytelokuvien lisäksi kaksi pitkää elokuvaa, joista vuoden 1973 elokuvaa Äiti ja huora (La Maman et la putain) pidetään ranskalaisen uuden aallon jälkeisen kauden yhtenä avainteoksena. Elokuvantekijänä itseoppinut Eustache syntyi Pessacissa Bordeaux’n lähellä työväenluokkaiseen perheeseen. Hänen nuoruudestaan ei tiedetä juuri muuta kuin että hän toimi jonkin aikaa rautateillä. 1950-luvulla Eustache liittyi Cahiers du cinéma -elokuvalehden ympärille muodostuneeseen piiriin ja näytteli sivuosaa muun muassa Jean-Luc Godardin elokuvassa Viikonloppu (1967) ja Wim Wendersin elokuvassa Amerikkalainen ystävä (1977). Eustachen pääteos Äiti ja huora on puhelias mustavalkoinen triangelidraama Jean-Pierre Léaud’n esittämästä työttömästä nuorukaisesta ajelehtimassa asuinkumppaninsa Marien (Bernadette Lafont) ja puolalaisen sairaanhoitajan Veronikan (Françoise Lebrun) välillä. Eustachen toinen pitkä elokuva Mes petites amoureuses (1974) on tyyliltään erilainen, vain vähän dialogia sisältävä nostalginen koulupojan kasvukuvaus, jonka kuvasi värifilmille maineikas Néstor Almendros. Näiden lisäksi Eustachen tuotantoon kuuluu tusinan verran lyhytelokuvia. Eustache teki itsemurhan 42-vuotiaana 1981. ==Lähteet== ==Kirjallisuutta== *Graf, Dominik: ”Katu valaistuu – Jean Eustachen elokuvista”. Filmihullu 3/2017. *Timonen, Lauri: ”Pyhä Eustache”. Filmihullu 3/2017. ==Aiheesta muualla== * * Luokka:Ranskalaiset elokuvaohjaajat Luokka:Vuonna 1938 syntyneet Luokka:Vuonna 1981 kuolleet
Tannadice Park

Tannadice Park on vuonna 1883 avattu jalkapallostadion Dundeeissa, Skotlannissa. Se toimii pääasiassa Dundee United -jalkapalloseuran kotikenttänä. Tannadice Parkin katsojakapasiteetti on 14 229 istumapaikkaa. Ennen vuosina 1992–1997 tehtyjä korjauksia stadionin kapasiteetti oli 22 310 paikkaa, joista suurin osa seisomapaikkoja. Paikallisvastustaja Dundee FC:n kotistadion Dens Park sijaitsee vain 300 metrin päässä Tannadicelta. ==Aiheesta muualla== Luokka:Skotlannin jalkapallostadionit Luokka:Dundee
Caravan (albumi)

Caravan on yhdysvaltalaisen jousikvartetti Kronos Quartetin albumi, joka julkaistiin vuonna 2000 levymerkillä Nonesuch Records. == Kappaleet == # # # # # # # # # # # # == Kokoonpano == * Jennifer Culp – sello * David Harrington – viulu * John Sherba – viulu * Hank Dutt – alttoviulu * Zakir Hussain – tabla (kappale "Aaj Ki Raat") * Viorel Vlad – kontrabasso (kappale "Turceasca") * Ionel "Ioniţă" Manole – haitari (kappale "Turceasca") * Marin "Marius" Manole – haitari (kappale "Turceasca") * Cristinel Turturica – sitra (kappale "Turceasca") * Anghel "Caliu" Gheorghe – viulu (kappale "Turceasca") * Constantin "Costică" Lautaru – viulu (kappale "Turceasca") * Ziya Tabassian – darbuka (kappale "Gallop of a Thousand Horses") * Kayhan Kalhor – piikkiviulu (kappale "Gallop of a Thousand Horses") * Ali Jihad Racy – ney (kappale "Ecstasy") * Souhail Kaspar – tar (kappale "Ecstasy") * Martyn Jones – rummut (kappale "Misirlou Twist") == Arviot == * Allmusic: Allmusic review == Aiheesta muualla == * Caravan discogs.com -sivustolla == Lähteet == Luokka:Vuoden 2000 albumit Luokka:Kronos Quartetin albumit
Easter Road

313px|thumb|Easter Road vuonna 2010 Easter Road on vuonna 1893 avattu jalkapallostadion Leithin kaupunginosassa Edinburghissa, Skotlannissa. Se toimii pääasiassa Hibernian-jalkapalloseuran kotikenttänä. Easter Roadin katsojakapasiteetti on vuosina 1995–2010 toteutettujen uudistusten jälkeen 20 421 istumapaikkaa. Stadionin katsojaennätys on nykykapasiteettiin nähden huimat 65 860 katsojaa vuodelta 1950, mutta tuolloin stadionilla oli aikakaudelle ominaisesti pääasiassa seisomapaikkoja. Stadion sijaitsee noin 2,4 kilometrin päässä Waverleyn rautatieasemalta. ==Aiheesta muualla== Luokka:Skotlannin jalkapallostadionit Luokka:Edinburghin rakennukset ja rakennelmat
Zhujiajiao

Zhujiajiao on kanavakaupunki lähellä Jiangsun rajaa Länsi-Shanghaissa, Kiinassa. Zhujiajiaossa on 36 kivisiltaa, joista tunnetuin on nimeltään Fangsheng Qiao (). ==Lähteet== ==Aiheesta muualla== Luokka:Shanghai Luokka:Kiinan kuntatason alueet
Dundalk FC

Dundalk Football Club (iiriksi Cumann Peile Dhún Dealgan) on jalkapalloseura Dundalkista Irlannista. Joukkue pelaa Irlannin valioliigassa, maan korkeimmalla sarjatasolla. Dundalk FC on Shamrock Roversin jälkeen Irlannin toiseksi menestynein jalkapalloseura: se on voittanut 10 kertaa Irlannin mestaruuden ja 9 kertaa Irlannin cupin. ==Suurimmat saavutukset== * Irlannin mestari (14): 1932–33, 1962–63, 1966–67, 1975–76, 1978–79, 1981–82, 1987–88, 1990–91, 1994–95, 2014, 2015, 2016, 2018, 2019 * FAI Cup -voittaja (9): 1941–42, 1948–49, 1951–52, 1957–58, 1976–77, 1978–79, 1980–81, 1987–88, 2001–02 * League of Ireland Cup -voittaja (5): 1977–78, 1980–81, 1986–87, 1989–90, 2014 * League of Ireland Shield -voittaja (2): 1966–67, 1971–72 == Aiheesta muualla == * Seuran kotisivut Luokka:Irlantilaiset jalkapalloseurat
Hot stuff (radio-ohjelma)

Hot stuff oli radio-ohjelma jota esitettiin Lapin radiossa ja joka lähetettiin Kemijärven koilliskonttorista. Ohjelmaa esitettiin vuosina 1988–1990 ja oli aikoinaan kuunnelluimpia radio-ohjelmia. Ohjelman tyyli oli huumoripitoista ja ohjelmasta tuli kuuluisaksi Bat & Ryyd -duo. == Juontajat == Radio-ohjelmaa juonsivat Oiva Mursu (DJ Tippa) joka on kotoisin Posion Jumiskon kylältä ja Juha Soppela (JS) joka on kotoisin Kemijärven Soppelasta. Bat & Ryydin suosio nousi kuitenkin niin kovaksi, ettei radion juontoon enää riittänyt aikaa. Single "Ehtaa tavaraa" myi kultaa neljässä päivässä. Lisäksi molemmat toimivat myös DJ:nä, erikoistuen 1980-luvun diskosoundeihin. == Lähteet == *Jumiskossa syntyneen Oiva Mursun tuottamasta LP-levystä jymymenestys. Lapin Kuriiri 22.11.1989 *Neljässä päivässä "Ehtaa Tavaraa" kultalevyksi Kemijärvelle. Koillis Lappi 24.11.1989 *Salaperäiset Bat ja Ryyd. Seuran kansi 1.12.1989 *Salaperäiset Bat ja Ryyd. Seura 1.12.1989 *Jängiltä tullaan ja jängille jäädään. LK 19.11.1989 *Ehtaa Tavaraa suoraan suoneen jänkhän laidalta Kemijärveltä. Itä-Lappi 15.10.1989 *Missä he ovat nyt: Legendaarisen huumoribändin vuosikymmeniä vanha salaisuus paljastui – tässä on oikea Bat ja Ryyd! Luokka:Suomalaiset radio-ohjelmat
Porras–Renko-tie

Porras–Renko-tie on museotie entisen Rengon kunnan alueella Hämeenlinnassa Kanta-Hämeessä. Se edustaa Väyläviraston museotiekokoelmassa historiallista Hämeen Härkätietä.Liimatainen, 2007, s. 86 Museotie alkaa kantatie 54:ltä Lietsan kylästä ja päättyy Nummenkylään valtatie 10:lle.Liimatainen, 2007, s. 87 Tien pituus on 10,3 kilometriä ja se on alku- ja loppupään lyhyitä päällystettyjä osia lukuun ottamatta sorapintainen.Liimatainen, 2007, s. 88 Porras–Renko-tie on osa Sotkan ja Tervalammen välistä yhdystietä 2831. Porras–Renko-tie sisältyy Hämeen Härkätien osana Museoviraston inventoimiin valtakunnallisesti merkittäviin rakennettuihin kulttuuriympäristöihin. == Historia == Hämeen Härkätien historia alkaa 800-luvulta. Sen reitti oli vakiintunut myöhäiskeskiajalla ja säilyi lähes muuttumattomana 1800-luvulle. Härkätie on kuvattu ensimmäisen kerran Jaakko Teitin vuosina 1555–1556 laatimassa Suomen teiden luettelossa. Porras–Renko-tie noudattaa pääosin Härkätien 1800-luvun linjausta. Tietä oikaistiin hiukan 1930-luvulla, käytöstä pois jäänyt osuus on metsittynyt tieraunioksi, joka on sittemmin otettu kävelypoluksi ja viitoitettu. Seuraava merkittävä muutos oli valtatie 10:n valmistuminen vuonna 1961, jolloin mutkainen ja mäkinen tie jäi paikallisliikenteen käyttöön. Museotieksi se otettiin vuonna 1982. == Kiinteät historiallisen ajan muinaisjäännökset == === Palsankallio === Tien läheisyydessä sen pohjoispuolella on Palsankallion rajakivi, jossa ovat aikoinaan kohdanneet seitsemän historiallisen pitäjän (Loppi, Tammela, Urjala, Sääksmäki, Kalvola, Hattula ja Vanaja) rajat. Viimeisinä rajakuntina olivat Hattula ja Renko. Rajakivi on isokokoinen siirtolohkare, jonka päälle on hakattu ympyräkuvio ja siitä lähtevät seitsemän rajalinjaa. Kiven ympärillä on lisäksi neljä niin sanottua viisarikiveä osoittamassa rajojen suuntaa, yksi viisarikivistä on museotien eteläpuolella. Rajakivi menetti viimeisenkin rajansa vuoden 2009 alussa, jolloin Hämeenlinnan seudun kuntaliitoksessa Renko ja osa Hattulaa liitettiin Hämeenlinnaan. === Pikäjärven tieraunio === Pitkäjärven tieraunio on 1930-luvulla tehdyssä tienoikaisussa käyttämättömäksi jäänyt osa vanhaa Hämeen Härkätietä. Pituudeltaan noin 800-metrisen tienosan molemmat päät ovat käytössä yksityisteinä. Nurmettunut ja metsittynyt keskiosa näkyy maastossa ympäristöään korkeampana ja on viitoitettu patikointireitiksi. Tieraunio-osuus on ollut käytössä ainakin Jaakko Teitin tieluetteloinnista vuodesta 1556 asti vuoteen 1936. Tienoikaisuun oli syynä jyrkän mäen kiertäminen. == Katso myös == * Portaan hallintopitäjä == Lähteet == * === Viitteet === == Aiheesta muualla == Luokka:Suomen museotiet 2831 Luokka:Renko Luokka:Hämeenlinnan liikenne Luokka:Hämeen Härkätie
Ruteniumkloridi

Ruteniumkloridi eli rutenium(III)kloridi tai ruteniumtrikloridi (RuCl3) on rutenium- ja kloridi-ionien muodostama epäorgaaninen ioniyhdiste. Yhdistettä käytetään katalyyttinä orgaanisen kemian synteeseissä ja muiden ruteniumyhdisteiden valmistukseen. ==Ominaisuudet== Ruteniumkloridilla on kaksi eri kiderakennetta eli se on polymorfista. Muodoista α-RuCl3 on väriltään mustaa sekä veteen ja etanoliin liukenematonta. Sen kiderakenne on kerrosmainen ja samankaltainen kromi(III)kloridin rakenteen kanssa. β-RuCl3 on väriltään ruskeaa ja sen kiderakenne on oktaedreistä koostuva polymeeri. Tämä ruteniumkloridin muoto liukenee hieman kuumaan veteen, mutta hydrolysoituu helposti, ja etanoliin. Ruteniumkloridin eri kidemuodot voidaan muuttaa toisikseen kuumentamalla. Ruteniumkloridi on Lewis-happo ja muodostaa helposti Lewis-emästen kanssa kompleksiyhdisteitä, esimerkiksi ammoniakin kanssa ja kloridi-ioniylimäärän kanssa muodostuu heksaklororutenaatti(III)-ioni ([RuCl6]3-). Yhdiste on hygroskooppista ja muodostaa kidevedellisiä muotoja kuten trihydraatin (RuCl3·3H2O).Christen M. Giandomenico: Platinum-Group Metals, Compounds, Kirk-Othmer Encyclopedia of Chemical Technology, John Wiley & Sons, New York, 2000. Viitattu 25.4.2015. ==Valmistus ja käyttö== Kidevedellistä ruteniumkloridia voidaan valmistaa liuottamalla metallista ruteniumia vetykloridiliuokseen. Kidevedetöntä α-RuCl3ä valmistetaan ruteenin ja kloorin välisellä reaktiolla noin 600 °C:n lämpötilassa ja β-kidemuotoa valmistetaan kuumentamalla ruteniumia kloorin ja hiilimonoksidin virrassa noin 340 °C:n lämpötilassa. :2 Ru + 3 Cl2 → 2 RuCl3 Ruteniumkloridia voidaan käyttää katalyyttinä alkyynien funktionalisoinneissa ja alkeenien metateesireaktioissa. Siitä valmistetaan myös useita rutenium(III)komplekseja, joita käytetään katalyytteinä ja muita ruteniumyhdisteitä kuten ruteniumdioksidia. ==Lähteet== Luokka:Kloridit Luokka:Ruteniumyhdisteet
Bidham Lama

Bidham Lama (s. 22. maaliskuuta 1966) on nepalilainen taekwondoin. Lama saavutti Soulin Aasian kisoissa 1986 ja Barcelonan MM-kilpailuissa 1987 pronssia alle 50 kg:n sarjassa. Hän sai samassa painoluokassa hopeaa Kathmandun Aasian-mestaruuskilpailuissa 1988. Soulin olympialaisissa 1988 hän sijoittui kolmanneksi näytöslajina olleen taekwondon alle 50 kg:n sarjassa. == Lähteet == Luokka:Nepalilaiset taekwondoinit Luokka:Vuonna 1966 syntyneet Luokka:Elävät henkilöt
Yksinlaulu

Yksinlaulu on itsenäinen klassinen laulusävellys, joka on tarkoitettu yksittäisen laulajan esittämäksi säestyksen kera tai ilman. Termi viittaa myös yksinlaulannan taidemuotoon. Saksalaisen musiikkiperinteen lied ja kansansävelmien sävellystulkinnat ovat merkittäviä yksinlaulun tyylisuuntia. == Katsoi myös == * Aaria * Soolo Luokka:Laulu Luokka:Musiikkitermit
Sita Kumari Rai

Sita Kumari Rai (s. 16. helmikuuta 1968) on nepalilainen taekwondoin. Kumari Rai saavutti Soulin MM-kilpailuissa 1989 pronssia alle 43 kg:n painoluokassa. Hän sai Aasian-mestaruuskilpailuissa pronssia alle 47 kg:n sarjassa 1988 sekä alle 43-kiloisissa 1990 ja 1992. == Lähteet == Luokka:Nepalilaiset taekwondoinit Luokka:Vuonna 1968 syntyneet Luokka:Elävät henkilöt
Bumerang

Bumerang () oli venäläinen BTR-sarjan korvaajaksi kaavailtu panssaroitu miehistönkuljetusajoneuvon prototyyppi. ==Ominaisuudet== Bumerang esiintyi valokuvassa ensimmäisen kerran sen jälkeen, kun julkisuuteen vuosi kuvia Venäjän voitonpäivän paraatin harjoituksista. Vuodon jälkeen Venäjän puolustusministeriö julkaisi virallisia kuvia verkkosivuillaan. BTR-sarjasta poiketen Bumerangilla oli monia yhtäläisyyksiä länsimaisten kahdeksanpyöräisten miehistönkuljetusajoneuvojen kanssa. Ajoneuvon ajaja oli sen vasemmalla puolella moottorin ollessa oikealla. Tykkitorni ja miehistönkuljetustilat olivat vaunun takaosassa. Bumerangin runko oli V-muotoinen ja sen takaosassa oli potkuri vedessä liikkumista varten. Valokuvatun Bumerangin tykkitorni oli huputettu ja sillä ei ollut pääaseistusta. Pääase oli ilmeisesti poistettu paraatiharjoitusta varten, tai kyseessä oli Bumerangin komentopaikkaversio. Tykkitornin uskottiin olevan mallia AU-220M. Vaunusta suunniteltiin kahta versiota: miehistönkuljetusvaunu aseistettuna konekiväärillä ja rynnäkköpanssarivaunu 30 mm tykillä ja panssarintorjuntaohjuksilla. Aseistus ja moottori ovat samat kuin Kurganets-25-vaunun eri versioissa.http://www.military- today.com/apc/bumerang.htm Venäjä ilmoitti 30. heinäkuuta 2018 keskeyttävänsä hankkeen. https://ria.ru/arms/20180730/1525561724.html Viimeisten läntisten tietojen mukaan vaunun kehitystä on jatkettu vielä 2020-luvulla.https://www.globalsecurity.org/military/world/russia/bumerang.htm Keväällä 2023 vaunuja on kuvattu siirrätettäessä taistelukäyttöön.https://t.me/OstashkoNews/57392 ==Lähteet== Luokka:Kuljetuspanssariajoneuvot
Deepak Bista

Deepak Bista (s. 2. heinäkuuta 1976 Dlanaach) on nepalilainen taekwondoin. Bista sijoittui Pekingin olympialaisissa 2008 jaetulle seitsemännelle sijalle miesten alle 80 kg:n painoluokassa. Hän hävisi sarjan kultamitalistille, iranilaiselle Hadi Saeille ja pronssimitalistille, kiinalaiselle Zhu Guolle. Hän sijoittui kolmanneksi Aasian olympiakarsintaturnauksessa 2008. Bista sai pronssia Aasian kisoissa Busanissa 2002 ja Dohassa 2006. Hän oli ensimmäinen urheilija, joka voitti kultamitalin neljissä peräkkäisissä Etelä-Aasian kisoissa: Kathmandussa 1999, Islamabadissa 2003, Colombossa 2006 ja Dhakassa 2010. == Lähteet == Luokka:Nepalilaiset taekwondoinit Luokka:Vuonna 1976 syntyneet Luokka:Elävät henkilöt
SS Traffic (1911)

SS Traffic oli SS Nomadicin sisaralus, joka liikennöi White Star Linen laivojen tenderinä. Sen sisaralus SS Nomadic on nykyään Belfastissa Titanic- museon vieressä. SS Traffic upposi toisen maailmansodan aikana. Luokka:Höyrylaivat Luokka:White Star Linen laivat
Matt Lindblad

Matthew Maurice Lindblad (s. 23. maaliskuuta 1990) on yhdysvaltalainen jääkiekkoilija, joka pelaa New York Rangersin organisaatiossa. == Ura == Ennen ammattilaiseksi siirtymistä Lindblad pelasi Dartmouth Collegessa kolmen kauden ajan vuosina 2010-2013 tehden 89 pelatussa pelissä 29 maalia ja yhteensä 80 pistettä sekä keräten kahdeksan rangaistusminuuttia. 5\. huhtikuuta 2013 Boston Bruins teki Lindbladin kanssa tulokassopimuksen. 24\. helmikuuta 2014 Boston kutsui Lindbladin ensimmäisen kerran farmijoukkue Providence Bruinsista. Hänet kuitenkin lähetettiin takaisin Providenceen ennen kuin hän teki NHL-debyyttinsä. Hän debytoi lopulta 15. maaliskuuta 2014 Bruinsin neljännen hyökkäyskentällisen vasempana laitahyökkääjänä 5-1 -voitossa Carolina Hurricanesia vastaan. == Lähteet == Luokka:Vuonna 1990 syntyneet Luokka:Elävät henkilöt Luokka:Yhdysvaltalaiset jääkiekkoilijat
Pekka Akimov

Pekka Akimov (19. tammikuuta 1885 Viipuri – 4. elokuuta 1956 Helsinki) oli suomalainen säveltäjä ja kapellimestari. Alkuperäiseltä nimeltään hän oli Pjotr Vasiljevitš Akimov, ja hän käytti lisäksi nimeä Peter Akimov ja salanimeä Pekka Attinen. Akimov opiskeli Pietarin konservatoriossa Aleksandr Glazunovin johdolla ja toimi musiikin opettajana ja professorina muun muassa Pietarin ja Leningradin konservatorioissa, Viipurin musiikkiopistossa ja Suomen ortodoksisessa pappisseminaarissa. Hän sävelsi elokuvamusiikkia ja toimi orkesterinjohtajana elokuvamusiikin äänityksissä. Hän julkaisi soinnutuksen oppikirjan.Suomen ekumeeninen neuvosto Akimov on haudattu Hietaniemeen ortodoksiselle hautausmaalle. == Lähteet == Luokka:Suomalaiset säveltäjät Luokka:Suomalaiset kapellimestarit Luokka:Vuonna 1885 syntyneet Luokka:Vuonna 1956 kuolleet
Yibin

Yibin () on prefektuuritason kaupunki Kiinan kansantasavallan Sichuanin maakunnassa, linnuntietä noin 220 kilometriä Chengdusta etelään. Vuonna 2010 Yibinin asukasluku oli 4,47 miljoonaa. Kaupunki sijaitsee Jangtsejoen ja sen Minjokena (Minjiang) tunnetun sivuhaaran liittymäkohdassa. Toisen tulkinnan mukaan varsinainen Jangtsejoki saa alkunsa Yibinissa, jossa sen 2 300 kilometriä pitkä alkuosa eli Jinshajoki yhtyy Minjoen (Minjiang) kanssa. ==Hallinnollinen jako== Kaupungin keskusta sijaitsee Cuipingin kaupunkipiirissä (836 340 as.). Kaikkiaan Yibin sisältää kaksi kaupunkipiiriä (Nanxi on noin 35 km alavirtaan eli itään Cuipingistä) ja kahdeksan piirikuntaa. Yibinin piirikuntatason hallinnolliset osat ovat: ;Kaupunkipiirit (2) * 1. Cuiping (翠屏区, Cuìpíng Qū), 836 340 as. * 3. Nanxi (南溪区, Nánxī Qū), 335 811 as. ;Piirikunnat (8) * 2. Yibinin piirikunta (宜宾县, Yíbīn Xiàn), 813 053 as. * 4. Jiang’an (江安县, Jiāng'ān Xiàn), 399 829 as. * 5. Changning (长宁县, Chángníng Xiàn), 339 972 as. * 6. Gaon piirikunta tai Gaoxian (高县, Gāo Xiàn), 411 123 as. * 7. Junlian (筠连县, Jūnlián Xiàn), 329 053 as. * 8. Gongin piirikunta tai Gongxian (珙县, Gŏng Xiàn), 379 798 as. * 9. Xingwen (兴文县, Xīngwén Xiàn), 377 166 as. * 10. Pingshan (屏山县, Píngshān Xiàn), 249 751 as. == Galleria == Kuva:Yibin Railway Station 2014.04.27 18-08-13.jpg|Yibinin rautatieasemaa. Kuva:Yibin Daguan Lou 2014.04.27 17-44-19.jpg | Daguan lou. Kuva:Yibin Zhenwushan Gujianzhuqun2014.04.27 15-50-59.jpg | Temppeli Zhenwuvuorella Yibinissä. ==Lähteet== ==Aiheesta muualla== Luokka:Sichuanin kaupungit Luokka:Sichuanin prefektuurit